LOGISTIKA TAMOYILLARI - Ditorlik opеratsIYalar

|
Ditorlik opеratsIYalar
|
bet | 8/91 | Sana | 09.07.2024 | Hajmi | 1,77 Mb. | | #267097 |
Bog'liq umumiy ma\'ruzaLOGISTIKA TAMOYILLARI.
Logistika tamoyillari boshlang‘ich nuqtalarni tashkil etadi va ular asosida logistik tizimlarning ishlashi va qurilishi amalga oshiriladi.
tizimliylik tamoyili. Ishlab chiqarish – sotish tizimi chegarasida moddiy oqimlarni boshqarishning integrallashgan tizimini shakllantirishni ko‘zda tutadi. Bu tamoyil ishlab chiqarish buyurtmalarini xarid qilish, ishlab chiqarish va mahsulotni sotish bosqichlarida bir butun texnologik jarayonni ishlab chiqarilishida va amaliyotda qo‘llanilishida o‘z aksini topadi.
teskari aloqa tamoyili. Bu tamoyilga asosan logistik tizimning maqsad va vazifalari mahsulot va xizmatlar bozori talablariga binoan aniqlanadi. Kutilayotgan buyurtmalar miqdori, talab etilayotgan sifat darajasi va yetkazib berish muddatidan kelib chiqqan holda ishlab chiqarilayotgan mahsulot miqdori va assortimenti, materiallarga buyurtmalar shakllanadi. O‘z navbatida, qabul qilingan xarid strategiyasidan kelib chiqqan holda zarur bo‘lgan zaxiralar miqdori aniqlanadi. Teskari aloqa tamoyilini amalga oshirish logistik tizim tarkibida maxsus bo‘lim ajratilishini talab etadi, bu bo‘lim boshqaruv tizimining samaradorligi va mahsulot bozori talablari haqida ma’lumotlarni yig‘ish va qayta ishlashni amalga oshiradi.
optimallik tamoyili – tovar harakati jarayonining bosqichlari va qatnashchilari o‘rtasida shunday o‘zaro kelishilganlikka erishiladiki, bunda korxonaning ishlab chiqarish – sotish tizimi sifatida faoliyatning eng katta samaradorligi ta’minlanadi.
egiluvchanlik tamoyili – logistik tizimni faoliyat ko‘rsatish sharoitlariga va iste’molchilarning o‘ziga xos talablariga yuqori darajada moslashuvchanlikni nazarda tutadi. Egiluvchanlik tamoyilini amalga oshirishda tashqi iqtisodiy muhitning o‘zgarish tendensiya (yo‘nalish)larini bashoratlash va ularga qarshi xatti - harakatlarni ishlab chiqarish bo‘yicha amallarni olib borish talab etiladi.
kelib tushishining xavfsizligini ta’minlash tamoyili – logistikaning tamoyili sifatida shunday tashkiliy - iqtisodiy sharoitlarni yaratishni ko‘zda tutadiki, unda korxonani zarur moddiy resurslar bilan uzluksiz ta’minlanish va tayyor mahsulotni yetkazib berish muddatlarini so‘zsiz bajarilishi ta’minlab berilishi zarur. Kelib tushishining xavfsizligini ta’minlash tamoyili tovar harakatining barcha bosqichlarini sinxronlashtirish, kelib tushish va yuk tashishni boshqarish bo‘yicha faoliyatlarni bir-biriga moslashtirish, ishlab chiqarish va zaxira zaxiralarini tashkil etish zarurligini ko‘zda tutadi.
komp’yuterlashtirish tamoyili – logistik funksiyalar va umuman tovar harakati jarayonlarini avtomatlashtirish maksimal darajada bajarilishi lozimligidan iborat. Avtomatlashtirilgan tizim materiallar harakatini nazorat qilish va yarim tayyor mahsulotlar, tayyor mahsulotlarning ishlab chiqarilishi, ishlab chiqarish zaxiralarining holati, kelib tushishning hajmi, buyurtmalarning bajarilish darajasi va boshqalar haqida ma’lumot to‘plash uchun xizmat qiladi. Vaqtni zichlashtirishning eng katta samarasi va iste’molchilarga yuqori darajada xizmat ko‘rsatilish garovini axborot - boshqaruv tizimlari beradi. Bu tizimlar xom ashyo xarid qilinishidan to tayyor mahsulotni iste’molchiga etib borgunicha tovar harakati ustidan nazoratni amalga oshiradi.
|
| |